Karankajärvi

**Karankajärvi** on Keski-Suomessa Saarijärvellä Pääjärvellä ja Vihannissa Pylkönmäen lähellä sekä Karstulassa Kummunkylässä Pääjärven eteläpuolella sijaitseva järvi.

## Maantietoa
Karankajärvi on 12,3&nbsp;kilometriä pitkä, 2,9&nbsp;kilometriä leveä, ja sen pinta-ala on 1&nbsp;101&nbsp;hehtaaria eli 11 neliökilometriä. Järven vesialtaita ovat Luksanjärvi, Ylä-Karanka, Ala-Karanka, Karankajärvi ja Uodinselkä. Luksanjärveä ja Ylä-Karankaa yhdistää Luksansalmi, Ylä- ja Ala-Karankaa Suosalmi, Ala-Karankaa pääaltaaseen Karasalmi ja Uodinselkä pääaltaaseensa leveä Uodinsalmi. Järven ympäristö ja rannikko on alavaa metsämaata, jota peltomaat rikkovat Vihannissa, Laatukassa, Luksanniemellä ja Kummunkylässä. Järvellä on kartan mukaan 8&nbsp;saarta. Niistä suurin on Uodinselällä sijaitseva 100-metrinen Lokkisaari. Muita ovat samoin Uodinselällä sijaitsevat Honkosensaaret, pääaltaassa sijaitsevat Lamposaari ja Tervasaari, sekä Suosalmessa olevat Lamposaari ja Vihtasaari, ja pohjoisempana sijaitseva Tavassaari. Järvi on luodattu ja siitä on julkaistu syvyyskartat. Järven tilavuudeksi on määritetty 44&nbsp;miljoonaa kuutiometriä ja sen keskisyvyydeksi on saatu 4,0&nbsp;metriä. Luksanlahti on varsin matala lahti, eikä siinä on edes 1,5&nbsp;metriä vettä. Viereisellä Ylä-Karangalla ja Ala-Karangalla vettä on enimmillään 2,4&nbsp;metriä ja sen rannat ovat matalia. Pääaltaassa ja Uodinselällä on kunnolliset syvänteet. Niissä 6-metrinen syvyyskäyrä kulkee molemmissa järvenosissa katkeamatta. Uodinselällä kulkee sen keskellä yli kaksi kilometriä pitkä syvänne, jossa vesi on yli 15&nbsp;metriä syvää. Järven syvin kohta sijaitsee siinä Oinniemen edustalla, jossa on 23&nbsp;metriä syvää . Pääaltaan syvänteessä on korkeintaan 13&nbsp;metriä vettä. Järven rantaviivan pituus on 46,1&nbsp;kilometriä. Kiinteää asutusta on järven rantaviivan tuntumassa vain nimeksi, mutta vapaa-ajan asutusta on enemmän. Rannikon tuntumassa on yhdeksän maatilaa, parikymmentä kiinteää asuntoa ja lähes sata vapaa-ajan asuntoa. Uodinselällä sijaitsevat Hallaperän kulmakunta sekä Alakylä ja Kuoppala. Vihanninjoen ympärillä ovat Vihannin, Taipaleen sekä Pyhäperän kulmakunnat. Ala-Karangan itäpuolelle mahtuvat lähekkäin Laatukka, Mullikka ja Pääjärvi. Luksanjärven ympärillä sijaitsevat Luksanperä ja Luksanniemi. Suosalmen yli kulkee sututielle&nbsp;636 kuuluva silta, joka seuraa etelässä järven länsirantoja Pylkönmäelle. Siitä haarautuu pohjoisessa kylätie, joka kulkiessaan Luksanniemen kautta ohittaa järven pohjoispuolelta. Kylätieltä haarautuu järven itärantoja kiertävä toinen kylätie, joka yhtyy seututiehen Taipaleessa. Myös järven eteläpään itärantaan pääsee tietä myöten. Se haarautuu seututieltä Pääjärvellä, käy Kuoppalassa ja haarautuu sieltä Pylkönmäelle.

## Vesistösuhteet
Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Karankajärvien alueeseen (14.661) järvi kuuluu. Järven valuma-alueen pinta-ala on 409 neliökilometriä ja järvisyys 5,55&nbsp;% . Karankajärvi on nimikkovaluma-alueensa kokoava pääjärvi. Sen ainoa lähijärvi on Merenlampi&nbsp;(4&nbsp;ha), joka laskee suo-ojia myöten Ylä-Karankaan. Karankajärveen laskee neljä jokea: Selänpäänjoki ja Rautapuro Uodinselän eteläpäähän, Vihanninjoki järven pääaltaaseen, ja Luksanjoki Luksanjärveen. Rautapuron valuma-alueella (14.663) ei esiinny suuria järviä tai lampia.  
Selänpäänjoen valuma-alueella (14.662) on yksitoista yli hehtaarin kokoista järveä tai lampea. Joen pääuomassa ovat alajuoksulta lukien Luotojärvi&nbsp;(34&nbsp;ha), Sammalinen&nbsp;(77&nbsp;ha) ja yläjuoksulla Partajärvi&nbsp;(63&nbsp;ha). Vihanninjoen valuma-alueen (14.664) laskujoki on Vihanninjärvestä&nbsp;(165&nbsp;ha) alkava Vihanninjoki. Valuma-alueella on yli kaksikymmenta järveä tai lampea ja sen yläjuoksulla sijaitsevat esimerkiksi Kiesimenjärvi&nbsp;(297&nbsp;ha), Latvanen&nbsp;(118&nbsp;ha) ja Iso-Renkanen&nbsp;(41&nbsp;ha). Luksanjoen valuma-alueella (14.665) on yhdeksän yli hehtaarin kokoista järveä ja lampea. Niistä suurin on Särkijärvi&nbsp;(17&nbsp;ha), jonka laskuoja yhtyy Luksanjokeen sen alajuoksulla. Muut järvetä ovat lampia. Lyhyt Karajoki laskee välillä Hepolammen eteläpäähän ennen kuin jatkaa etelään päin Tuhmalampeen&nbsp;(193&nbsp;ha) ja edelleen se laskee neljän kilometrin päässä Kalmarinselkään&nbsp;(705&nbsp;ha). Karankajärven vedenpinnan korkeus on 148,7&nbsp;metriä mpy. Karajoki on pari kilometriä pitkä, mutta siinä on 4,8&nbsp;metriä pudotusta. Hepolammesta alas Kalmarinjärveen tulee pudotusta 14&nbsp;metriä lisää.

## Lähteet